Afkondigings 16 Junie - NG Kerk Somerset-Wes
Afkondigings 16 Junie
admin1Afkondigings13/06/2019	Leave a comment0
Baie welkom vanoggend op Drie-Eenheid-Sondag in ons erediens hier in die Omgeegemeente. Terwyl die leesrooster ons lei om vandag Johannes 16:12-15 te oordink, het ons ook die voorreg om, so saam met ons twee-eeue-feesjaarvieringe, te luister na ‘n getuienis van Ds Eddie Scheffler oor hierdie gemeente se getuienisbetrokkenheid hier in die Helderbergkom. Hy het sy eie pa opgevolg in hul bediening in die Lwandle- en Nomsamo-omgewing. Mag die Here ons verder ook seën met ‘n ervaring van sy teenwoordigheid met die oordenking van sy Woord.
Daar sal geen meditatiewe- en aanderedienste gedurende die skoolvakansie wees nie. Hierdie dienste hervat weer op 14 Julie nadat die skole heropen het.
Die Kategese hervat ook op 14 Julie.
Bettie Smal, arm in gips na ongeluk.
Hanlie Neethling, met die afsterwe van haar pa.
Miemie Heeringa, operasie.
Nonna de Kock, tuis na hospitalisasie.
Johan Lotz, herstel na operasie.
Gert vd Merwe, behandeling.
HSPC staan nou bekend as Thomas House of Hope
Die vreugdevure het verlede week hoog gebrand met die “afsterwe” van die Helderberg Street People Centre (HSPC) en die “geboorte” van die Thomas House of Hope in Victoriastraat 66 (moontlik gemaak deur ‘n skenking van ‘n ateïs). Ons staan verstom oor hoe die Here voorsien het. Daar is egter behoefte vir die volgende wat ‘n groot leemte sal vul: Een (of meer) boekrakke, ‘n koffietafel vir die ontvangsarea, ‘n groot pot om ‘n binnenshuise plant in te plant om die ontvangsarea te verfraai.
Alhoewel ons ‘n hele paar komberse ontvang het, is daar nog steeds ‘n behoefte vir komberse.
Kontakpersoon: Annemarie Hollenbach – 082 784 8841
Baie dankie Huis Marie Louw en gemeentelede
vir Jesusbende musse
Ons het gedurende die week 50 gebreide musse vanaf Huis Marie Louw ontvang, asook ’n klompie van ons gemeentelede. Baie dankie aan ieder en elk wat so fluks gebrei het en steeds brei. Moet asb. nie nou ophou met brei nie. Die winterseisoen het nou maar eers aangebreek en daar is heelwat ander instansies wat ook die musse kan gebruik. Wolskenkings sal ook baie welkom wees.
Ons bedank graag vir Hannetjie Sieberhagen vir die blomme in die kerk vanoggend.
Daar sal ongelukkig geen koffie/tee- bediening na die erediens in Patmos wees, gedurende die skoolvakansie nie.